Előterjesztés
a 2012. április 25-én tartandó képviselő-testületi ülés 7. sz. napirendi pontjához

Előterjesztő: Simon Csaba
Készítette: Nagyné Pohlon Mónika

Tisztelt Képviselő-testület!

A bölcsődei ellátásért fizetendő térítési díjak megállapításának szabályait a gyermekek védelméről és a gyámügyi igazgatásról szóló 1997. évi XXXI. törvény, a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII. 29.) Kormányrendelet határozza meg. 

A fenti jogszabályok 2012. január 1-től hatályos rendelkezései az alábbi lényeges változásokat tartalmazzák a bölcsődei térítési díjat érintően:

1. Az étkezési térítési díj mellett a gyermekek gondozásáért is állapítható meg térítési díj.

2. Az intézményi térítési díjat külön kell meghatározni a gyermekétkeztetésre és a gyermekek gondozására.

3. Az étkeztetés térítési díja az élelmezési nyersanyagköltség általános forgalmi adóval növelt összege.
4. A gondozás intézményi térítési díja az élelmezés nyersanyagköltésével csökkentett szolgáltatási önköltés és a normatív állami hozzájárulás különbözete.

5. Az intézményi és személyi térítési díjat is ellátási napra vetítve kell megállapítani. 

6. A személyi térítési díjat a család havi rendszeres jövedelmének százalékos arányában kell megállapítani ( gondozás esetén nem lehet több 25%-nál).

Az önkormányzat által fenntartott Kuckó Bölcsőde 2011. évi teljes önköltsége (élelmezés nélkül)  4.190.554,- Ft.  Az önköltség egy napra jutó összege (251 nappal és a 2011. évi tényleges átlag létszámmal , 8 fő számolva) 2.087,- Ft /fő/nap. 
Normatív támogatásként igénybe vett 3.952.800,- Ft melynek az egy napra jutó összege: 1.969,- Ft/fő/nap
A számított gondozási intézményi térítési díj:  2.087  -   1.969 =  118,- Ft/fő/nap
A gyermekek védelméről és a gyámügyi igazgatásról szóló 1997. évi XXXI. Törvény 150. § (6) bekezdése alapján nem kérhető a bölcsődében gondozásért térítési díj:


„(6) Bölcsőde esetében 
1. a rendszeres gyermekvédelmi kedvezményben részesülő gyermek,

2. tartósan beteg vagy fogyatékos gyermek,

3. három- vagy több gyermekes család gyermekének
4. az átmeneti gondozásban lévő, az ideiglenes hatállyal nevelőszülőnél vagy gyermekotthonban elhelyezett, az átmeneti vagy tartós nevelésbe vett gyerek

gondozását térítésmenetesen kell biztosítani. 
Jelenleg Várdombon a Kuckó bölcsődében 11 fő bölcsődés gondozását látják el. 

Étkezési térítési díjat 355/Ft/fő/nap összegben fizetnek a szülők. 

2012. április 17-i állapot szerint az ingyenesen étkező gyermekek száma: 2 fő

( rendszeres gyermekvédelmi kedvezményben részesülnek)

50%-os térítési díj kedvezményben részesülők száma:  1 fő 

(tartósan beteg v. fogyatékos, ill. 3 vagy több gyermeket nevelő család esetén)

Javaslatok a gondozási díj megállapítására: 

1. A képviselő testület éljen a lehetőséggel, hogy a gondozás intézményi térítési díját a számított intézményi gondozási térítési díjnál alacsonyabb, 100,-  Ft/nap összegben határozza meg 
  (Hatályos 2012. szeptember 1.)

· A     csak a tényleges ellátotti napokra 

· B     teljes hónapra (azokra a napokra is ki kell fizetni amikor a gyermek nem tartózkodik a bölcsődében)
2.  A képviselő testület 0 /nulla/  Ft-ban állapítsa meg gondozási térítési díjat   ( Hatályos: 2012. április 26.)
Simon Csaba polgármester: 

A bölcsődét mint plusz szolgáltatás nyújtását hozta létre az önkormányzat, mellyel szeretett volna segíteni az ellátást igénybevevő családokat. Mint mindannyian érzékeljük egyre nehezebb anyagi helyzetben lévő gyermekes családok, azért helyezik el gyermeküket a bölcsődében mert a szülő munkából származó jövedelmére szüksége van a családnak. Tekintettel arra, hogy a szülők nagy része a teljes összegű (355,- Ft/fő/nap) étkezési térítési díjat fizet a gyermeke után, ami havi szinten eléri a 7.000,- Ft-ot, javaslom, hogy tovább ne terheljük a szülőket gondozási díj bevezetésével. 

Rendelet





Minősített többség!
…../2012.(IV. 26) számú rendelet
Várdomb Község Önkormányzat Képviselő-testülete a Személyes gondoskodást nyújtó ellátások térítési díjáról szóló rendelet-tervezetet rendeletté nyilvánítja.



A rendelet a jegyzőkönyv mellékletét képezi.

 Kihirdetéséről a körjegyző gondoskodik.

 Határidő: kihirdetés napja.,  rendelkezéseit   

 Felelős: Simon Csaba polgármester
Várdomb Község Önkormányzata Képviselő-testületének

…../2012.(IV.26.)

számú önkormányzati rendelet - tervezete
a személyes gondoskodást nyújtó ellátások és a bölcsődei térítési díjáról 
Várdomb Község Önkormányzata Képviselő-testülete a gyermekek védelméről és a gyámügyi igazgatásról szóló 1997. évi XXXI. Tv. 29.§ (1) bekezdésében kapott felhatalmazás alapján, a személyes gondoskodást nyújtó szociális ellátások térítési díjáról szóló módosított 29/1993. (II.17.) kormányrendelet 2. (1) bekezdésében meghatározott feladatkörében eljárva a következőket rendeli el. 

1.§.

A gyermekjóléti alapellátás keretében biztosított gyermekek napközbeni ellátásnak igénybevételéért fizetendő intézményi térítés díjat a rendelet 1. sz. melléklete tartalmazza. 

2.§.

Ez a rendelet 2012. ……… napján lép hatályba. 
Simon Csaba sk. 




Nagyné Pohlon Mónika sk.

            polgármester






körjegyző

Várdomb Község Önkormányzata Képviselő-testületének

6/2012.(IV.26.)

számú önkormányzati rendelete,
a személyes gondoskodást nyújtó ellátások és a bölcsődei térítési díjáról 

Várdomb Község Önkormányzata Képviselő-testülete a gyermekek védelméről és a gyámügyi igazgatásról szóló 1997. évi XXXI. tv. 29.§ (1) bekezdésében kapott felhatalmazás alapján, a személyes gondoskodást nyújtó szociális ellátások térítési díjáról szóló módosított 29/1993. (II.17.) kormányrendelet 2. (1) bekezdésében meghatározott feladatkörében eljárva a következőket rendeli el. 

1.§.

A gyermekjóléti alapellátás keretében biztosított gyermekek napközbeni ellátásnak igénybevételéért fizetendő intézményi térítés díjat a rendelet 1. sz. melléklete tartalmazza. 

2.§.

Ez a rendelet 2012. április 26.  napján lép hatályba. 

Simon Csaba  




Nagyné Pohlon Mónika

              polgármester





körjegyző

Kihirdetve : 2012. április 26.

Nagyné Pohlon Mónika

körjegyző
1. sz. melléklet

Várdomb község Önkormányzatának Képviselő-testülete a Kuckó Bölcsődében a 

gondozási térítési díja 0,- Ft/nap  azaz nulla forintban állapítja meg.
	Megnevezés
	Ft/nap/fő

	Étkezési térítési díj
	355,-

	Gondozási térítési díj
	0,-


